CELEX: 31983S2559
Language: el
Date: 1983-09-13 00:00:00
Title: Απόφαση αριθ. 2559/83/ΕΚΑΧ της Επιτροπής της 13ης Σεπτεμβρίου 1983 γιά την κατάργηση της αποφάσεως αριθ. 1159/82/ΕΚΑΧ σχετικά με ορισμένες πληροφορίες τις οποίες οφείλουν να παρέχουν οι επιχειρήσεις της βιομηχανίας σιδήρου και χάλυβα

Avis juridique important

|

31983S2559

Απόφαση αριθ. 2559/83/ΕΚΑΧ της Επιτροπής της 13ης Σεπτεμβρίου 1983 γιά την κατάργηση της αποφάσεως αριθ. 1159/82/ΕΚΑΧ σχετικά με ορισμένες πληροφορίες τις οποίες οφείλουν να παρέχουν οι επιχειρήσεις της βιομηχανίας σιδήρου και χάλυβα  

Επίσημη Εφημερίδα αριθ. L 253 της 14/09/1983 σ. 0008 - 0008

***** ΑΠΟΦΑΣΗ αριθ. 2559/83/ΕΚΑΧ ΤΗΣ ΕΠΙΤΡΟΠΗΣ  της 13ης Σεπτεμβρίου 1983  για την κατάργηση της αποφάσεως αριθ. 1159/82/ΕΚΑΧ σχετικά με ορισμένες πληροφορίες τις οποίες οφείλουν να παρέχουν οι επιχειρήσεις της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 47,  Εκτιμώντας:  ότι με τον κανονισμό (ΕΟΚ) αριθ. 2870/82 του Συμβουλίου της 21ης Οκτωβρίου 1982 (1) και με την απόφαση αριθ. 2872/82/ΕΚΑΧ της Επιτροπής της 28ης Οκτωβρίου 1982 (2) καθιερώθηκε σύστημα περιορισμού των εξαγωγών ορισμένων προϊόντων της βιομηχανίας σιδήρου και χάλυβα προς τις Ηνωμένες Πολιτείες της Αμερικής· ότι οι πράξεις αυτές προβλέπουν ότι τα κράτη μέλη καθορίζουν, για κάθε τρίμηνο, τις ποσότητες για τις οποίες προβλέπουν ότι θα εκδώσουν άδειες·  ότι με την απόφαση αριθ. 2873/82/ΕΚΑΧ της Επιτροπής της 28ης Οκτωβρίου 1982 (3) και με τον κανονισμό (ΕΟΚ) αριθ. 2874/82 (4) της Επιτροπής καθιερώθηκε κοινοτικός έλεγχος των εξαγωγών ορισμένων προϊόντων της βιομηχανίας σιδήρου και χάλυβα προς τις Ηνωμένες Πολιτείες της Αμερικής· ότι για το σκοπό αυτό, τα κράτη μέλη οφείλουν να ανακοινώνουν στην Επιτροπή τις ποσότητες για τις οποίες εξέδωσαν άδειες κατά τη διάρκεια του τελευταίου μήνα, καθώς και τις ποσότητες που εξήχθησαν κατά τη διάρκεια του προτελευταίου μήνα, πριν από την υποβολή της δηλώσεως·  ότι η απόφαση αριθ. 1159/82/ΕΚΑΧ της Επιτροπής της 14ης Μαΐου 1982 σχετικά με ορισμένες πληροφοριές τις οποίες οφείλουν να παρέχουν οι επιχειρήσεις της βιομηχανίας σιδήρου και χάλυβα (5) περιείχε ήδη ορισμένες σχετικές δεσμεύσεις· ότι, στην πράξη, διαπιστώθηκε ότι οι πληροφορίες που έλαβε η Επιτροπή κατ' εφαρμογή της αποφάσεως αυτής είτε επικαλύπτονται από τις πληροφορίες που ελήφθησαν κατ' εφαρμογή του κανονισμού (ΕΟΚ) αριθ. 2870/82, της αποφάσεως αριθ. 2872/82/ΕΚΑΧ, της αποφάσεως αριθ. 2873/82/ΕΚΑΧ και του κανονισμού (ΕΟΚ) αριθ. 2874/82, είτε δεν ανταποκρίνονται πλέον στις ανάγκες της Κοινότητας λόγω του διακανονισμού που έχει συναφθεί με τις Ηνωμένες Πολιτείες της Αμερικής· ότι ωςq εκ τούτου είναι αναγκαίο να καταργηθεί η απόφαση αριθ. 1159/82/ΕΚΑΧ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση αριθ. 1159/82/ΕΚΑΧ καταργείται.  Άρθρο 2  Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος.  Βρυξέλλες, 13 Σεπτεμβρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 307 της 1. 11. 1982, σ. 3.  (2) ΕΕ αριθ. L 307 της 1. 11. 1982, σ. 27.  (3) ΕΕ αριθ. L 307 της 1. 11. 1982, σ. 36.  (4) ΕΕ αριθ. L 307 της 1. 11. 1982, σ. 56.  (5) ΕΕ αριθ. L 134 της 15. 5. 1982, σ. 20.